  Майя Бывальцева 26-тӥ южтолэзе 16 часын Удмуртиысь Кузебай Герд нимо йӧскалык музейын Можга ёрослэн 90 ар тырмонэзлы сӥзем адӟытон усьтӥськоз. Со сярысь ужъюртлэн пресс-службаез ивортэ. Ёрослэн котырес дырпусэзлы сӥзем адӟытон – музейлэн шоркарын улӥсьёсты но куноосты элькунлэн одӥгеныз ёросэныз тодматонъя нырысетӥ опытэз Удмуртиысь Кузебай Герд нимо йӧскалык музейлэн пресс-службаезАдӟытонын Можга ёрос 13 муниципал кылдытэтъёслэн историзы но туала улонзы пыр возьматэмын, нош со – промышленность но гурт возёс, эмтодос но мерлык удысъёс, аспӧртэм лулчеберет но узыр лулпушлыко йылолъёс, адямиос. Можга ёросын Совето Союзлэн Геройёсыз но Социалистической ужысь Геройёс, эмчиос, тодосчиос, политикъёс. Гажано адямиос пӧлын: Удмуртиысь калык гожъясь Трофим Архипов, дышетӥсь Вера Толстая, СССР-ысь авиацилэн маршалэз, Москваын Вормон парадэ пыриськем Фёдор Фалалеев, Удмуртиысь Мер палаталэн ёзчиез Павел Вершинин, Росреестрлэн элькунъя управлениезлэн азьвыл кивалтӥсез, юстициысь генерал-лейтенант Вячеслав Осипов, экономика тодосъя доктор, профессор Михаил Шишкин, митрофорной протоиерей Виктор Максютин но трос мукетъёсыз. Тодэ вайытом, Можга ёросысь «Родина» эштослэн кивалтӥсез Пётр Санников «Росси Федерациысь устоез кивалтӥсь» вожвылъяськонын вормиз. Пусъём, 2018-тӥ арын Удмуртиын Можга ёросысь литературалэн нуналъёсыз ортчизы.    Тегъёс: Мерлык Лулчеберет Ижкар Можга Удмуртия адӟытон Йӧскалыкмузей  